SET ปิดเย็นดีดบวก 8.55 จุด รับผลดีเลือกตั้งชัดเจนหนุนฟันโฟลด์ไหลกลับ แนะจับตาบจ.ประกาศงบฯ
SET ปิดเย็นดีดบวก 9 จุด รับผลดีเลือกตั้งชัดเจนหนุนฟันโฟลด์ไหลกลับ แนะจับตาบจ.ประกาศงบฯ โดยดัชนีปิดตลาดวันนี้ ที่ระดับ 1,632.60 จุด บวก 8.55 จุด หรือ 0.53% มูลค่าการซื้อขาย 4.86 หมื่นล้านบาท
30 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,632.60 จุด บวก 8.55 จุด หรือ 0.53% มูลค่าการซื้อขาย 4.86 หมื่นล้านบาท
10 หุ้นดันดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้แกว่งตัวคล้ายกับตลาดภูมิภาคเอเชียที่เคลื่อนไหวทั้งในแดนบวก-ลบ โดยต่างรอความชัดเจนจากปัจจัยนอกประเทศ ทั้งเรื่องการเจรจาการค้าระหว่างสหรัฐและจีนที่ยังมีความไม่แน่นอน และผลการประชุมธนาคารกลางสหรัฐฯ (เฟด) ซึ่งตลาดฯคาดว่าจะชะลอการปรับขึ้นอัตราดอกเบี้ย รวมถึงเรื่องการแยกตัวของอังกฤษออกจากสหภาพยุโรป (Brexit)ทำให้ปัจจัยนอกประเทศถ่วง Sentiment ในระดับหนึ่ง
ส่วนปัจจัยในประเทศดูจะเป็นบวกมากกว่านอกประเทศที่ยังคลุมเครือ โดยเฉพาะการเลือกตั้งที่มีความชัดเจนเป็นส่วนหนึ่งที่ทำให้ Fund Flow ไหลเข้า ซึ่งถือเป็นเรื่องปกติ เพราะปีที่แล้วนักลงทุนต่างชาติก็ขายไปมาก และเชื่อว่ามีนักลงทุนบางส่วนที่รอซื้อหลังเลือกตั้งเสร็จสิ้น นอกจากนี้ ยังต้องติดตามการทยอยประกาศผลประกอบการของบริษัทจดทะเบียนกลุ่ม Real Sector หลังจากผลประกอบการของกลุ่มแบงก์ยังไม่ดีนัก
แนวโน้มการลงทุนในวันพรุ่งนี้ (31 ม.ค.) นายธนเดช กล่าวว่า ตลาดฯคงจะอยู่ในลักษณะของการแกว่งตัว แต่ก็มีโอกาสปรับขึ้นได้บ้าง พร้อมให้แนวรับ 1,620-1,615 จุด ส่วนแนวต้าน 1,640-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 3,410,240.20 ล้านบาท ปิดที่ 121 บาท เพิ่มขึ้น 2.50 บาท
CPALL มูลค่าการซื้อขาย 2,507,993.30 ล้านบาท ปิดที่ 78.00 บาท ลดลง 0.75 บาท
SCC มูลค่าการซื้อขาย 2,507,909.40 ล้านบาท ปิดที่ 472.00 บาท เพิ่มขึ้น 2 บาท
PTT มูลค่าการซื้อขาย 2,459,965.58 ล้านบาท ปิดที่ 48.25 ราคาไม่เปลี่ยนแปลง
KBANK มูลค่าการซื้อขาย 1,518,143.35 ล้านบาท ปิดที่ 193 บาท ลดลง 0.50 บาท
ตลาดหุ้นเอเชีย
